OpenLLM-France/wikimedia huggingface dataset:
# Pesta de Sheroe

La Pesta de Sheroe (627-628) va ser una epidèmia que va devastar les províncies occidentals de l'imperi sassànida, principalment Mesopotàmia (Asorestan), matant la meitat de la seva població, fins i tot el rei sassànida (shah), el nom del qual serveix per anomenar la pesta, Kavad II Sheroe (r. 628).
La Plaga de Sheroe va ser una de les diverses epidèmies que es van produir a la zona de l'Iran o regions properes dos segles després que els exèrcits sassànides portessin la primera epidèmia de les campanyes a Constantinoble, Síria i Armènia. Va contribuir a la caiguda de l'Imperi Sassànida.

## Referències

* ↑ Daryaee i Rezakhani, 2017, p. 161.
* 1 2 3 Christensen, 1993, p. 81.
* ↑ Princeton Papers in Near Eastern Studies. Westerham, UK: Darwin Press, 1992, p. 141.
* ↑ Shahbazi, 2005.

## Bibliografia

* Christensen, Peter. The Decline of Iranshahr: Irrigation and Environments in the History of the Middle East, 500 B.C. to A.D. 1500. Museum Tusculanum Press, 1993, p. 1–351. ISBN 9788772892597.
* Daryaee, Touraj. «The Sasanian Empire». A: Daryaee. King of the Seven Climes: A History of the Ancient Iranian World (3000 BCE - 651 CE). UCI Jordan Center for Persian Studies, 2017, p. 1–236. ISBN 9780692864401.
* «SASANIAN DYNASTY». A: .
# Samuel Catzeres

Samuel Catzeres (en grec Σαμουήλ Χαντζερής) va ser patriarca de Constantinoble dues vegades, la primera de l'any 1763 al 1768, i la segona els anys 1773 i 1774.
De molt jove va ser ordenat diaca, i després va tenir el càrrec d'ardiaca amb el patriarca Paisi II. Va ser elegit metropolità de Derkon (Δέρκων) l'any 1731. El 24 de maig de 1763 el Sant Sínode el va elegir patriarca de Constantinoble, encara que ell es considerava massa jove per ocupar el càrrec. Durant el seu primer mandat es va preocupar del sistema financer del Patriarcat, reduint despeses i equilibrant les recaptacions. Va rebre donatius de tothom: la gent donava el que podia, i els sacerdots i els hieromonjos li feien arribar ous i xais per la Pasqua que ell distribuïa entre les cases dels Fanariotes. Samuel va reforçar l'educació i va resoldre amb èxit diversos assumptes eclesiàstics. Durant el seu patriarcat, els arquebisbes autocèfals d'Okhrida i Peć van tornar a la jurisdicció de Constantinoble.
Va potenciar el caràcter sinodal de les decisions, va dividir el segell del Patriarcat en quatre parts, i en va repartir tres entre els sacerdots més propers, de manera que les decisions s'havien de prendre col·lectivament, per limitar la capacitat discrecional del patriarca.
Aquestes accions van provocar reaccions contràries i els seus oponents van aconseguir que dimitís el 5 de novembre de 1768 i el van enviar al Monestir de la Gran Laura al Mont Atos. Malalt, l'antic patriarca va intentar convèncer el govern otomà perquè li permetés tornar a casa seva, i finalment ho va aconseguir, després de pagar 7.500 Kuruş l'any 1770.
El patriarcat de Teodosi II va ser més aviat conflictiu i el Sant Sínode el va elegir una altra vegada tot i que Samuel no volia, el 17 de novembre de 1773. Aquest segon patriarcat només va durar un any, i el 24 de desembre de 1774 el van exiliar al Mont Atos i després a les Illes dels Prínceps, on va morir el 10 de maig de 1775.

## Referències

* ↑ «Σαμουὴλ Α'» (en grec). Ecumenical Patriarchate of Constantinople. [Consulta: 13 agost 2023].
# Sailors Beware

Sailors Beware és una pel·lícula estatunidenca - curt mut còmic -dirigida per Fred Guiol i Hal Roach, i estrenada el 1927 i protagonitzada per Stan Laurel i Oliver Hardy abans de la seva estrena oficial com el duo Laurel i Hardy. L'equip va aparèixer en un total de 107 pel·lícules entre 1921 i 1951.

## Argument

Un taxista honest (Laurel) recull una dona (Anita Garvin) i la seva "criatura", que és de fet una nana disfressada. No s'adona que els seus passatgers són estafadors. Quan marxen del taxi sense pagar i deixen el taximetre funcionant, Stan els segueix en un creuer, el Miramar on el bebè és l'autor de diversos robatoris.

## Repartiment

* Stan Laurel: Chester Chaste
* Oliver Hardy: Parser Cryder
* Anita Garvin: Madame Ritz
* Ed Brandenburg: Cap de cabina
* Frank Browlee: Capità Bull
* Harry Earles: Roger/el bebè
* Will Stanton: Baró Behr

## Al voltant de la pel·lícula

* El duo Laurel i Hardy no existeix encara. Es formarà alguns mesos més tard amb The Segon Hundred Years.
* Harry Earles torna a fer un paper similar al que va tenir al Club dels Tres de Tod Browning, el 1925. En efecte, no és més que un nan, disfressat de bebè, que ocasiona trastorns durant el creuer del Miramar.

## Referències

* ↑ «Sailors, Beware!». The New York Times.
# Pic Royo

El Royo (que vol dir roig, en benasquès) és una muntanya de 3.121 m d'altitud, amb una prominència de 16 m, situat a la capçalera de la Vall de Lliterola, al massís de Perdiguero, entre la província d'Osca (Aragó) i el departament de l'Alta Garona (França).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Semir, Ramon de. Posets - Perdiguero, Esc. 1:25.000. 1a edició. Granollers: Editorial Alpina, 1977 (E-25). ISBN 84-7011-038-1. Arxivat 2019-05-01 a Wayback Machine.
# San Fermín (Madrid)

San Fermín és un barri del districte d'Usera, a Madrid. Té una superfície de 146,37 hectàrees i una població de 23.028 habitants (2009). Té forma triangular delimitada pels barris d'Orcasur a l'oest, Los Rosales (Villaverde) al sud i Entrevías (Puente de Vallecas) a l'est. És travessat pel riu Manzanares a l'est, la M-30 i el nus sud al nord, a l'oest l'Avinguda d'Andalucía i al sud amb l'autopista M-40 i el nus super-sud.

## Història

La història d'aquest barri sempre ha estat lligada al de Villaverde. Abans del 31 de juliol de 1954 formava part del municipi de Villaverde, però va passar a formar part de la ciutat de Madrid amb l'absorció de Villaverde i ja dins del municipi de Madrid, part d'Usera en l'organització administrativa de districtes i barris de 1988.

## Transports

El barri està comunicat amb la xarxa Metro de Madrid des de la primavera de 2007 per dues estacions, ambdues en la Línia 3. Aquestes estacions són, per una banda San Fermín-Orcasur, compartida amb el barri d'Orcasur, situada en l'Avinguda d'Andalucía en la confluència amb l'Avinguda de los Fueros.
L'altra estació que dona servei als veïns és Hospital 12 de Octubre, situada en la Glorieta de Màlaga. Aquestes dues estacions donen accés directe a la Puerta del Sol (Estació de Sol) en 10/12 minuts. També disposa en els seus voltants d'una estació de rodalia, Doce de Octubre (C-5), al barri d'Almendrales.
San Fermín té servei d'autobusos de l'EMT de Madrid, passant pel barri les línies 23, 78 i 123 i per la veïna Avinguda d'Andalucía les línies 18, 22, 59, 76, 79, 81, 85 i 86. Aquestes línies donen al barri comunicació amb la Plaça Mayor, Legazpi, Atocha, Embajadores i Oporto.

## Esports

Al barri San Fermín se situa una de les instal·lacions esportives capdavanteres de la ciutat de Madrid, la Caja Mágica, actual seu del Reial Madrid de Bàsquet i del Masters 1000 de Madrid de Tennis.
El barri de San Fermín està representat a nivell esportiu per nombroses agrupacions esportives de diferents esports, si bé cal destacar l'A.D.C Sanfer, l'equip de futbol històric del barri.
En l'actualitat es troba enquadrat en el Grup 5 de la Segona Divisió d'Afeccionats de la Lliga Regional de Madrid. Aquest equip és el resultat de la fusió de diverses entitats futbolístiques del barri, com el Carabelos, el Virgen de la Antigua i el C.F. San Fermín. Ha disputat eliminatòries per a l'ascens a categoria nacional (Tercera Divisió). Entre les seves fites destaca la victòria a domicili per 1 a 3 al Getafe CF en la temporada 85-86 en l'Estadi de las Margaritas en categoria Preferent, sent l'únic equip capaç de vèncer aquest any al Getafe CF al seu estadi.
L'uniforme d'aquest equip es compon de samarreta vermella i pantalons i mitges negres.

## Enllaços externs

* Ortofoto del districte amb els límits de cada barri
* Districtes de Madrid
# Pic de Llena

El Pic de Llena és una muntanya de 2.600,1 m d'altitud del terme municipal de Sarroca de Bellera, situada prop del límit amb la Torre de Cabdella, tots dos del Pallars Jussà. Tanmateix, havia pertangut al terme municipal de Benés, de l'Alta Ribagorça, agregat al de Sarroca de Bellera el 1970.
És a la Serra dels Tres Pessons, al sud-oest del Tossal Llarg, a la part nord del terme de Sarroca de Bellera.
Aquest cim està inclòs al llistat dels 100 cims de la FEEC

## Referències

* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].

## Enllaços externs

* Institut Cartogràfic de Catalunya
# Saint-Juvat

Saint-Juvat (en bretó Sant-Yuvad, gal·ló Saent-Juvat) és un municipi francès, situat a la regió de Bretanya, al departament de Costes del Nord. L'any 2004 tenia 631 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 774 | 704 | 652 | 654 | 678 | 648 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1977-2001 | Henri Ramard | |
| 2001-2008 | Jean-Louis Rolland | |
| 2008- | Dominique Ramard | Les Verts |
# Sainte-Agathe

«Sainte-Agathe» té aquests significats:
# Sand Ridge

Sand Ridge és una concentració de població designada pel cens dels Estats Units a l'estat de Nova York. Segons el cens del 2000 tenia 906 habitants.

## Demografia

Segons el cens del 2000, Sand Ridge tenia 906 habitants, 349 habitatges, i 242 famílies. La densitat de població era de 144,5 habitants per km².
Dels 349 habitatges en un 37,8% hi vivien nens de menys de 18 anys, en un 51,3% hi vivien parelles casades, en un 12% dones solteres, i en un 30,4% no eren unitats familiars. En el 26,1% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,1.
Per edats la població es repartia de la següent manera: un 27,7% tenia menys de 18 anys, un 9,3% entre 18 i 24, un 31,5% entre 25 i 44, un 23,8% de 45 a 60 i un 7,7% 65 anys o més.
L'edat mediana era de 35 anys. Per cada 100 dones de 18 o més anys hi havia 100,9 homes.
La renda mediana per habitatge era de 34.732 $ i la renda mediana per família de 43.750 $. Els homes tenien una renda mediana de 33.750 $ mentre que les dones 29.875 $. La renda per capita de la població era de 16.893 $. Entorn del 7,7% de les famílies i el 7,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sand Ridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 25 agost 2010].
* ↑ «Geographic Comparison Table- Sand Ridge». American Fact Finder. Oficina del Cens dels Estats Units, 12-01-2010.
# Sand Springs

Sand Springs és una ciutat dels Estats Units a l'estat d'Oklahoma. Segons el cens del 2000 tenia 17.451 habitants.

## Demografia

Segons el cens del 2000, Sand Springs tenia 17.451 habitants, 6.564 habitatges, i 4.870 famílies. La densitat de població era de 360,7 habitants per km².
Dels 6.564 habitatges en un 38,1% hi vivien nens de menys de 18 anys, en un 58,3% hi vivien parelles casades, en un 12,3% dones solteres, i en un 25,8% no eren unitats familiars. En el 22,7% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,05.
Per edats la població es repartia de la següent manera: un 28,4% tenia menys de 18 anys, un 8,3% entre 18 i 24, un 28,9% entre 25 i 44, un 22,2% de 45 a 60 i un 12,2% 65 anys o més.
L'edat mediana era de 35 anys. Per cada 100 dones de 18 o més anys hi havia 87 homes.
La renda mediana per habitatge era de 40.380 $ i la renda mediana per família de 47.258 $. Els homes tenien una renda mediana de 38.120 $ mentre que les dones 25.373 $. La renda per capita de la població era de 18.193 $. Entorn del 6,7% de les famílies i el 9,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sand Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Sand Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Pic del Coll de la Rimaya

El Pic del Coll de la Rimaya és una muntanya de 3.265 m d'altitud, amb una prominència de 19 m, que es troba al massís de la Maladeta, província d'Osca (Aragó).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Geògraf Salvador Llobet Edicions Cartogràfiques. Pica d'Estats, Esc. 1:40.000. Granollers: Editorial Alpina, 1994 (E-25). ISBN 84-8090-022-9.
# Pic del Montgrí

El pic del Montgrí fou un estri característic de les comunitats del massís del Montgrí, al Baix Empordà. Es tracta d'un còdol tallat per una cara i té forma de pic. Està exposat al Museu de la Mediterrània al nucli de Torroella. Va ser trobat a la dècada del 1920 al cau del Duc, una cova del massís situada al municipi de Torroella de Montgrí. Llavors, es creia que aquestes eines eren pròpies de pobles mariscadors del 10000 aC, que empraven el pic per partir el marisc i es va suposar que els habitants del Montgrí també ho eren. Més endavant, els investigadors van associar l'eina del Montgrí a una època més antiga, de fa 300.000 anys. Quan va ser batejat, als anys 70, es va fer amb el nom de pic del Montgrí. A partir de llavors, totes les eines acabades en forma de punta al món van rebre el nom de pic.

## Referències

* ↑ «Exposició sobre els 300.000 anys del massís del Montgrí». Arxivat de l'original el 2008-10-08. [Consulta: 15 maig 2011].
* ↑ «Història de Torroella de Montgrí». Arxivat de l'original el 2011-05-19. [Consulta: 15 maig 2011].
* ↑ El Pic del Montgrí, Vilaweb, 2007
* ↑ Fitxa del Pic al Museu d'Arqueologia de Catalunya

## Bibliografia

* Canal i Roquet, Josep; Narcís Soler. El paleolític a les comarques gironines. Girona: Associació Arqueològica de Girona, 1976. ISBN 8450015596.
* Carbonell, Eudald; Josep Canal. Catalunya Paleolítica. Girona: Patronat Francesc Eiximenis [etc.], 1989. ISBN 8486812127.
# Planeta de blogs

Un planeta –de blogs– és un lloc web que recull els articles de diferents blogs relacionats per algun nexe, ja sigui temàtic, geogràfic, o organitzacional. Els autors dels blogs pertanyen a un mateix grup i comparteixen algun o altre tipus de relació o interès. L'origen dels planetes està estretament lligat amb les comunitats de programari lliure i de codi obert, tanmateix en l'actualitat podem trobar planetes construïts al voltant de les més diverses temàtiques.
El nom de planeta, prové del primer programari per a sindicar blogs Planet, desenvolupat per Jeff Waugh i Scott James Remnant. Planet és programari lliure, està escrit en Python i alliberat sota llicència Python.

## Referències

* ↑ Llicència de Planet a GNOME.org

## Vegeu també

* Blogosfera

## Enllaços externs
### Programari

* Pàgina web del programari original Planet Arxivat 2005-10-29 a Wayback Machine..
* Pàgina web de Venus, programari successor de Planet.
* Pàgina web de MoonMoon, un programari amb les mateixes funcionalitats, però escrit amb llenguatge PHP.

### Exemples de planetes

* Planeta Softcatalà, recull de blogs personals dels diferents membres de Softcatalà.
# Ranchy

Ranchy és un municipi francès situat al departament de Calvados i a la regió de Normandia. L'any 2007 tenia 189 habitants.

## Demografia
### Població

El 2007 la població de fet de Ranchy era de 189 persones. Hi havia 63 famílies de les quals 8 eren unipersonals (4 homes vivint sols i 4 dones vivint soles), 16 parelles sense fills, 35 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 81 habitatges, 69 eren l'habitatge principal de la família, 9 eren segones residències i 3 estaven desocupats. 77 eren cases i 4 eren apartaments. Dels 69 habitatges principals, 61 estaven ocupats pels seus propietaris i 8 estaven llogats i ocupats pels llogaters; 3 tenien dues cambres, 9 en tenien tres, 21 en tenien quatre i 36 en tenien cinc o més. 57 habitatges disposaven pel capbaix d'una plaça de pàrquing. A 20 habitatges hi havia un automòbil i a 45 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Ranchy el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 4 | 80 a 84 | 4 |
| 4 | 75 a 79 | 0 |
| 4 | 70 a 74 | 4 |
| 0 | 65 a 69 | 4 |
| 4 | 60 a 64 | 4 |
| 8 | 55 a 59 | 0 |
| 4 | 50 a 54 | 4 |
| 4 | 45 a 49 | 4 |
| 0 | 40 a 44 | 4 |
| 8 | 35 a 39 | 8 |
| 12 | 30 a 34 | 12 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 8 | 10 a 14 | 4 |
| 12 | 5 a 9 | 4 |
| 4 | 0 a 4 | 4 |

## Economia

El 2007 la població en edat de treballar era de 120 persones, 89 eren actives i 31 eren inactives. De les 89 persones actives 84 estaven ocupades (46 homes i 38 dones) i 5 estaven aturades (3 homes i 2 dones). De les 31 persones inactives 10 estaven jubilades, 11 estaven estudiant i 10 estaven classificades com a «altres inactius».

### Ingressos

El 2009 a Ranchy hi havia 70 unitats fiscals que integraven 201 persones, la mediana anual d'ingressos fiscals per persona era de 18.248 €.

### Activitats econòmiques

Dels 3 establiments que hi havia el 2007, 1 era d'una empresa alimentària i 2 d'empreses de serveis.
L'any 2000 a Ranchy hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Ranchy a l'INSEE.
* Évolution et structure de la population Fitxa amb el detall de dades de Ranchy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Varecia

Varecia és un gènere de primats estrepsirrins que conté els lèmurs vivents més grans, dins la família dels lemúrids. Com tots els lèmurs vivents, són endèmics de Madagascar. Antigament se'l considerava un gènere monotípic, però actualment se'n reconeixen dues espècies: el lèmur de collar (amb tres subespècies) i el lèmur de collar vermell.
Els lèmurs del gènere Varecia són quadrúpedes diürns i arborícoles. Sovint se'ls veu saltant per les parts altes del cobricel de les selves tropicals estacionals de l'est de Madagascar. També són els lèmurs més frugívors i són molt sensibles a la pertorbació del seu hàbitat. Viuen en grups compostes per diversos mascles i diverses femelles. Tenen una estructura social complexa i flexible, descrita com a societat de fissió-fusió.
# Mare de Déu del Roser de Lliterà

Mare de Déu del Roser de Lliterà és una església de Lliterà (Viacamp i Lliterà) situada a la Franja de Ponent a la comarca aragonesa de Ribagorça.
# Melichthys indicus

Melichthys indicus és un peix teleosti de la família dels balístids i de l'ordre dels tetraodontiformes.

## Morfologia

Pot arribar als 25 cm de llargària total.

## Distribució geogràfica

Es troba des de les costes del Mar Roig i de l'Àfrica oriental fins a les de Tailàndia i Sumatra.

## Referències

* ↑ The Taxonomicon (anglès)
* 1 2 FishBase (anglès)
# Megachile pluto

Megachile pluto és una espècie d'himenòpter de la família dels megaquílids que és considerada l'abella més grossa del món. És nativa d'Indonèsia. Fa servir la resina per fer compartiments en el seu niu. Les femelles poden arribar a fer 39 mm de llargada amb una envergadura alar de 63 mm. Els mascles només fan 23 mm de llargada.
Megachile pluto va ser descoberta l'any 1858 pel naturalista Alfred Russel Wallace. Es va considerar extinta fins al redescobriment de l'any 1981 per l'entomòleg Adam C. Messer que passà sis mesos a l'illa de Bacan i altres illes properes. Aquesta espècie fa els seus nius en nius de tèrmits cosa que explica que passés desapercebuda pels habitants indígenes.

## Referències

* ↑ Messer, Adam Catton «Chalicodoma pluto: The World's Largest Bee Rediscovered Living Communally in Termite Nests (Hymenoptera: Megachilidae)». Journal of the Kansas Entomological Society, 57, 1, 1984, pàg. 165–168. ISSN: 0022-8567.
# Bouaye

Bouaye (en bretó Bouez, en gal·ló Bouaye) és un municipi francès, situat a la regió de país del Loira, al departament de Loira Atlàntic, que històricament ha format part de la Bretanya. L'any 2006 tenia 5.632 habitants. Limita amb els municipis de Brains, Bouguenais, Saint-Aignan-Grandlieu, Saint-Philbert-de-Grand-Lieu, Saint-Mars-de-Coutais i Saint-Léger-les-Vignes.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 465 | 834 | 1 042 | 1 123 | 1 297 | - | 1 298 | 1 304 | 1 332 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 294 | 1 388 | 1 397 | 1 340 | 1 383 | 1 437 | 1 409 | 1 420 | 1 433 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 400 | 1 469 | 1 389 | 1 215 | 1 267 | 1 279 | 1 264 | 1 355 | 1 406 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1 520 | 1 607 | 2 209 | 3 445 | 4 815 | 5 251 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1989-2001 | Yves Prat | PS |
| 2001-2008 | Marie-France Burgaud | MoDem |
| 2008- | Jacques Garreau | Llista PS/PC/Verts |
# Golf de Cadis

El golf de Cadis (en castellà, golfo de Cádiz; en portuguès, golfo de Cádis) és un golf de l'oceà Atlàntic situat a la costa sud-occidental de la península Ibèrica, entre el cap de Sant Vicent a Portugal i l'Estret de Gibraltar; és a dir a les costes del sud de Portugal, de la província de Huelva i la costa atlàntica de la província de Cadis. Els principals rius que hi desemboquen són el Guadalquivir, el Guadiana, el Tinto, l'Odiel, el Guadalete i el Barbete.

## Referències

* ↑ «Nomenclàtor mundial - Oficina d'Onomàstica - Secció Filològica - Institut d'Estudis Catalans». [Consulta: 8 maig 2024].
* ↑ «Golf de Cadis». Gran Enciclopèdia Catalana. Barcelona: Grup Enciclopèdia Catalana.
# Golf de Girolata

El Golf de Girolata a Còrsega, és una rèplica en miniatura del golf de Porto, situat al costat. Està vorejada per grans penya-segats vermells de més de 300 metres, com la Punta Rosa, i cobert de maquis.Està inscrit a la llista del Patrimoni de la Humanitat de la UNESCO des del 1983

## Referències

* ↑ http://whc.unesco.org/en/list/258